b'\n_START_ARTICLE_\nTerri Schiavo\n_START_PARAGRAPH_\nTerri Schiavo (3. joulukuuta 1963 \xe2\x80\x93 31. maaliskuuta 2005) oli floridalainen nainen, joka muodostui Yhdysvalloissa passiivisen eutanasian ennakkotapaukseksi._NEWLINE_Schiavo sai syd\xc3\xa4nkohtauksen kotonaan vuonna 1990. H\xc3\xa4n sai aivovaurion ja joutui koomaan. Kaksi ja puoli kuukautta koomaan vajoamisen j\xc3\xa4lkeen h\xc3\xa4nen todettiin olevan vegetatiivisessa tilassa ilman mahdollisuutta tulla koskaan tajuihinsa._NEWLINE_Schiavon huoltajaksi nimetty aviomies k\xc3\xa4vi 1990-luvun lopulta alkaen t\xc3\xa4m\xc3\xa4n vanhempien kanssa oikeustaistelua irrottaa Schiavo h\xc3\xa4nt\xc3\xa4 pit\xc3\xa4neest\xc3\xa4 ruokintakoneesta. Oikeustaistelu rikkoi osallistujien v\xc3\xa4lit ja sai lopulta poliittisia piirteit\xc3\xa4 ja maailmanlaajuista huomiota. Huolimatta liittovaltion korkeimman oikeuden pyynn\xc3\xb6ist\xc3\xa4 paikallinen oikeus p\xc3\xa4\xc3\xa4tyi ratkaisuun, jonka mukaan ruokintaletku voitiin irrottaa. Letku irrotettiin 18. maaliskuuta 2005, Schiavo kuoli lopulta 31. maaliskuuta 2005.'